Uuringute põhjal süüakse Eesti peredes vähe kala. Selle kompenseerimiseks on soovitav toorsalatite kastmetele lisada õli või kasutada vitamiinide ja omega-3 rasvhapetega rikastatud võileivamäärdeid. Kindlasti vältida hüdrogeenitud rasvadega tooteid (erinevad kohukesed, kondiitritooted jms) ning jälgida ka pakenditel  olevat informatsiooni, et söödav ei sisaldaks transrasvhappeid või et neid oleks alla 2%. Kuigi rasvad on vajalikud, ei soovita anda lastele rasvasest lihast valmistatud sööke, mis sisaldavad küllastatud rasvhappeid (tahket rasva). Ka ei soovita kasutada majoneese ja vürtsikaid suupisteid. Laste toit peab olema vähese soolasisaldusega ning toidulaual võiks olla ainult maitseaineid, mitte soola!